2023. gada 12. maijā

**ATBILDES UZ PRETENDENTU JAUTĀJUMIEM**

**Jautājums Nr.1:**

Tehniskās specifikācijas 2.punkta 5.ajā atkāpē

*...- Uz dūmgāzu kondensatoru attiecināmo dūmsūcēju, ventilatoru uzstādīšana, tai skaitā esošo abu AK-5000S dūmsūkņu nomaiņa...*

minēts, ka dūmsūkņu nomaiņa ir jāiekļauj piedāvājuma apjomā.

Turpretī Tehniskās specifikācijas 4.4.4.punkta pēdējā atkāpē minēts, ka dūmsūkņu nomaiņa nepieciešama, ja tas vajadzīgs pie tehniskā pieslēguma risinājuma:

...Jāparedz jauno dūmsūkņu uzstādīšanu abiem AK-5000S katliem, ja tas ir nepieciešams pie tehniskā pieslēguma risinājuma....

Jautājums:

Vai Pretendents, izvērtējot esošo situāciju objektā un Tehniskās specifikācijas prasības, var piedāvāt tehniski un finansiāli labāko iespējamo variantu, izvēloties risinājumu ar vai bez esošo katlu dūmsūkņa nomaiņas?

**Atbilde:**

Ņemot vērā papildus uzstādāmo iekārtu elektrostatiska filtra un dūmgāžu kondensatora radīto pretestību, Pasūtītāja ieskatā esošie dūmsūkņi ir jāmaina pret jaudīgākiem. Tāpēc nekosekventā piebilde *....ja tas vajadzīgs pie tehniskā pieslēguma risinājuma...* Tehniskās specifikācijas 4.4.4.punktā tiks dzēsta, veicot atbilstošus grozījumus.

**Jautājums Nr.2:**

Nolikuma Tehniskās specifikācijas p. 4.4.4. noteikts, ka: [...] „Plānots dūmgāžu kondensatoru un elektrostatisko filtru pieslēgt esoājam dūmenim,” Savukārt tālāk šī punktā tekstā noteikts, ka [...] „ESP un kondensators tiks pieslēgts jaunam dūmenim.”

No KS2023/03 iepirkuma ietvaros 21.02.2023 sniegtajām atbildēm secinām, ka plānots dūmgāzu kondensatoru un elektrostatisko filtru pieslēgt esošajām dūmenim.

Lūdzam skaidrot vai tehnsiko specifikāciju prasības tiks uzskatītas par izpildītām gadījumā, ja dūmgāzu kondensators un elektrostatiskais filtrs tiks pieslēgti esošajam dūmenim? Vai projekta realizācijai pieļaujams izmantot esošo 1MW katla dūmeju?

**Atbilde:**

Projekta realizācijai pieļaujams izmantot esošo 1MW katla dūmeju.

**Jautājums Nr.3:**

Nolikuma tehniskās specifikācijas p.5.20. noteikts, ka; [...]: „Pretendentam precīzi jāaprēķina un piedāvājumā jānorāda Plānveida apkopes rezerves daļu un materiālu komplekts piedāvātajam ekspluatācijas periodam”

Lūdzam skaidrot vai piedāvājuma summā (finanšu piedāvājumā) jāietver plānveida apkopes rezerves daļu un materiālu komplekta izmaksas vai jānorāda tikai tehniskajā piedāvājumā jānorāda pozīcijas kā tādas?

Kas minētā punkta kontekstā domāts ar „piedāvātajam ekspluatācijas periodam”?

**Atbilde:**

Pretendentam piedāvājumā jānorāda izmaksas plānveida apkopes rezerves daļu un materiālu komplektam ražotāja piedāvātajā ekspluatācijas periodā, neiekļaujot tās finanšu piedāvājumā un līgumcenā.

Pasūtītājs vēlas būt informēts par piedāvātās iekārtas ekspluatācijas izmaksām.

Piedāvātais ekspluatācijas periods ir saskaņā ar iekārtas ražotāja noteikto.